Loredana Toma şi Mihaela Cambei au şanse uriaşe de a obţine calificarea oficială la Jocurile Olimpice 2024, în urma întrecerii din Thailanda. A fost publicat programul românilor la Cupa Mondială de haltere de către organizatori, cu trei zile înainte de startul competiţiei din Thailanda.
La Paris speră să ajungă şi Andreea Cotruţa, care are însă nevoie de o performanţă consistentă.
Primul care va intra în concurs este Valentin Iancu. Acesta va concura la 61 de kilograme pe 1 aprilie, de la ora 16:30. Pe 2 aprilie, de la ora 24:00, o putem vedea în lupta pentru medalii pe Mihaela Cambei.